Omkommet 67-åring hentet opp etter båtforlis
Det opplyser operasjonsleder i Agder politidistrikt, Hans Petter Osaland, til Fædrelandsvennen. Reketråleren mannen var om bord i, gikk på et skjær og begynte å ta inn vann etter at han hadde deltatt i en redningsaksjon hvor to tyske fiskere hadde fått problemer. Båten tok raskt inn vann og sank til 85-90 meters dyp. Ifølge vitner var mannen i styrehuset da båten gikk ned.NRK meldte forrige uke at mannen ville bli forsøkt hentet opp ved hjelp av en fjernstyrt miniubåt, men Osaland er usikker på om det var dykkere som hentet opp mannen, eller om man til slutt måtte ta i bruk miniubåten. Teknikere undersøker stedet for å finne ut av hva som skjedde.
Fiskeren som forsvant under en redningsaksjon utenfor Farsund for halvannen uke siden, er hentet opp, ifølge politiet.